Then He Kissed Me

«Then He Kissed Me» er ein song skriven av Phil Spector, Ellie Greenwich og Jeff Barry. Songen, som var produsert av Spector, vart først gjeven ut på singel på Philles Records i juli 1963 av The Crystals. Songen er forteljande om ei ung kvinne som møter, forelskar seg i og til slutt giftar eg med ein ung gut. 

I 2004 rangerte Rolling Stone songen på 493. plassen på lista si over dei 500 beste songane gjennom tidene. På den oppdaterte lista deira frå 2010 var songen falle ut av lista. Pitchfork sette songen på 18. plassen på si liste over dei 200 beste songane gjennom 1960-åra. Billboard kåra songen til den åttande beste av dei 100 beste songane av ei jentegruppe.

The Crystals-versjonen
Singelen er ein av The Crystals sine mest minnerike songar. Han vart spelt inn i Gold Star Studios i Los Angeles i april 1963. Solovokalen vart sungen av Dolores «LaLa» Brooks, med instrument av The Wrecking Crew og eit Wall of Sound-arrangement av Jack Nitzsche. Larry Levine var lydteknikar. Phil Spector: Back To Mono 1958 - 1969, 4 CD box set, All Mother Bertha Music, 1991, liner notes I USa nådde singelen nådde sjetteplassen på hitlista i USA og andreplassen i Storbritannia. Singelen var den tredje for The Crystals som nådde topp 10 i USA og den andre som nådde topp 10 i Storbritannia. Songen vart òg ein stor hit i Irland og nådde tredjeplassen der. 

The Beach Boys-versjonen

Teksten til songen vart skrive noko om som «Then I Kissed Her» og gjeven ut av The Beach Boys i 1965 på albumet deira Summer Days (And Summer Nights!!) med Al Jardine på solovokal, produsert av Brian Wilson. Songen fortel den same soga som originalen, men frå guten sitt synspunkt. 

To år etter songen kom på albumet i april 1967 vart songen gjeven ut på singel i Storbritannia for å fylle pausen som opptod medan dei arbeidde på singelen «Heroes and Villains». Dette vart visstnok gjort utan at bandet godkjende det.New Musical Express, May 7, 1967

Singelen nådde fjerdeplassen i Storbritannia og tiandeplassen i Noreg. B-sida til singelen var «Mountain of Love» frå albumet Beach Boys' Party! (1965.

Originalversjonen av songen vart brukt i filmane Goodfellas og Adventures in Babysitting.

Salslister
Liste (1967)PlasseringNederlandsk Topp 402Tyskland39Irland4Noreg10UK Singles Chart4

Medverkande

The Beach Boys
Al Jardine - solovokal, gitar
Mike Love - vokal
Brian Wilson - piano, bassgitar, vokal
Carl Wilson - gitar, vokal
Dennis Wilson - trommer, vokal

Studiomusikarar
Ron Swallow – tamburin
Frank Capp – kastanjettar

Andre versjonar
Sonny & Cher spelte inn songen i 1965 på den franske EP-en I Got You Babe.
I 1972 gav The Marvels ut ein reggaeversjon på Trojan Records.
Det britiske glamrockbandet Hollywood Brats spelte inn songen i 1973.
Seinare vart songen spelt inn og gjeve namnet «Then She Kissed Me» av eit anna britisk glamrockband, Hello for albumet Keeps Us Off the Streets i 1975.
Kiss i 1977 på albumet deira Love Gun, som «Then She Kissed Me.»
I 1978 spelte svenske Magnus Uggla ein versjon på svensk kalla «Å, han kysste mej» på albumet Vittring.
I 1981 spelte Gary Glitter inn songen som «Then She Kissed Me» og han nådde 39. plassen i Storbriannia. 
I 1984 gav The Flying Lizards ut ein versjon på albumet Top Ten.
I 1988 gjorde den pakistanske songaren Nazia Hassan ein remix med Meera Syal og skodespelarinna Rita Wolf, produsert av Biddu. 
 Countryrocksongaren Juice Newton gav ut sin versjon av songen i 1989 på albumet hennar «Ain't Gonna Cry».
I 1993 gav Acid Drinkers ut songen på albumet deira Vile Vicious Vision
I 1995 gav det spanske bandet The Killer Barbies ut songen på debutalbumet Dressed to Kiss.
I september 2007 gav Asobi Seksu ut ein versjon av songen som B-sida til singelen «Stay Awake».
Bruce Springsteen spelte songen på konsertar fleire gonger i 1975 (som «Then She Kissed Me») og spelte han igjen 33 år seinare den 23. august 2008 i St. Louis. 
Songen vart spelt inn av The Derailers som «Then She Kissed Me» i 1999 på albumet deira Full Western Dress.
Den engelske gruppa The Tremeloes spelte inn ein versjon som «And Then I Kissed Her».
The Guess Who gav ut ein versjon av songen kalla «Then I Kissed Her» som ein del av ein medley på 2014-utgåva av Power in the Music.
Camu Tao nytta signaturlinja i songen på songen sin «Death» for albumet King of Hearts.
Russ Abbott song ein parodiversjon av songen kalla «And Then She Kicked Me». 

Kjelder
Denne artikkelen bygger på «Then He Kissed Me» frå ,  den 23. februar 2018. 
 oppgav desse kjeldene:

Bakgrunnsstoff


Kategori:Songar frå 1963
Kategori:Singlar frå 1963
Kategori:Singlar frå 1967
Kategori:Singlar frå 1977
Kategori:Songar skrivne av Ellie Greenwich
Kategori:Songar skrivne av Jeff Barry
Kategori:Songar skrivne av Phil Spector
Kategori:Philles Records-singlar
Kategori:The Crystals-songar
Kategori:Kiss-songar
Kategori:The Beach Boys-songar
Kategori:The Guess Who-songar
Kategori:Songar produserte av Phil Spector
Kategori:Songar produserte av Brian Wilson
Kategori:Capitol Records-singlar
Kategori:London Records-singlar
Kategori:Martha and the Vandellas-songar
Kategori:Sonny & Cher-songar
Kategori:Gary Glitter-songar
Kategori:Juice Newton-songar
Kategori:Liv Marit Wedvik-songar